《感皇恩 立春日，次赵 堂大中韵》
元代·张之翰

何处鸟飞来，一声清晓。报我东君已来了。青阳歌罢，又是一番春早。冷宫庭户里，才知道。千里归心，六年愁抱。不觉朱颜镜中老。故园茅屋，依旧白云深绕。有谁曾占却，西岩好。

作者简介：（1243—1296）邯郸人，字周卿，号西岩老人。世祖至元末自翰林侍讲学士，知松江府事，有古循吏风。时民苦荒，租额以十万计，因力陈其弊，得以蠲除。有《西岩集》。